प्रमोशन चाहिए तो रखें इस बातों का खास ध्यान, तरक्की में बाधा डालती हैं ऑफिस टेबल पर रखी ये चीजें
कहीं आपकी ऑफिस टेबल पर तो नहीं है ऐसा सामान
posted on 10/15/2019 16:30:58
हर कोई चाहता है कि उन्हें समय-समय पर अपने करियर में तरक्की मिलती रहे। जिसके लिए हम अपनी पूरी जिंदगी दिन-रात एक करके मेहनत करने में निकाल देते हैं। हालांकि, कई बार हमें लगता है कि हम अपनी तरफ से तो कड़ी मेहनत कर रहे हैं, लेकिन इसका फल हमें नहीं पा रहा है। इस कारण कई बार निराश होकर हमारे कदम लड़खड़ाने भी लगते हैं। क्या आपने कभी इस बारे में विचार किया है कि आखिर क्यों हर काम ठीक होते हुए भी आप प्रमोशन नहीं ले पा रहे हैं?
दरअसल, निराश होने की अगर एक बार आप अपने वास्तु शास्त्र की ओर भी ध्यान देंगे तो शायद आपको अपने सवाल का जवाब भी मिल जाए। आज हम आपको ऑफिस में उपयोग किए जाने वाले कुछ ऐसे वास्तु टिप्स बताने जा रहे जिन्हें अपनाकर न सिर्फ आपको नौकरी में प्रमोशन मिलने लगेगा, बल्कि आपकी जिंदगी की भी कई मुश्किलें आसान हो जाएंगे।
ऑफिस में बैठने की जगह:- अगर हो सके तो कोशिश करें कि आपकी सीट दीवार के साथ वाली हो। इसकी वजह से आपको हमेशा एक तरह का सहारा महसूस होता रहेगा। इसके अलावा, इस पर भी ध्यान दें कि जिस दीवार के पास आप बैठे हैं उस पर ऊंचे पहाड़ों वाली कोई शानदार सी तस्वीर लगी हो। इस उपाय को करने से उस ऑफिस में आपकी नौकरी को कोई खतरा नहीं होगा और साथ प्रमोशन की संभावनाएं भी बनी रहेंगी।
ऑफिस की टेबल:- ऑफिस में आप जिस टेबल का आप इस्तेमाल करते हैं उसमें फेंगशुई ऊंट, बैंबू प्लांट या लाफिंग बुद्धा रखे। अपने आस-पास का एरिया साफ रखें। इसकी वजह से आपको हर दिन काम करने के लिए नए-नए विचार दिमाग में आएंगे। वहीं दूसरी ओर कभी भी अपनी टेबल पर कोई कांटेदार पौधा न रखें, क्योंकि आपके काम पर उल्टा असर होता है।
फर्नीचर:- कोशिश करें कि ऑफिस में लकड़ी के फर्नीचर का इस्तेमाल करें। अगर आप स्क्वेयर टेबल का उपयोग करते हैं तो यह आपके लिए लक्की साबित होगी। इसके अलावा अपनी टेबल पर पश्चिमी दिशा में कांच की बोतल में पानी भरकर रखें। वहीं किसी भी प्रकार के खराब या टूटे फर्नीचर का इस्तेमाल करने से बचे।
आपकी ऑफिस चेयर:- इस बात पर खास ध्यान दें कि आप ऑफिस में जिस भी कुर्सी पर बैठते हैं वह पीठ की तरफ से थोड़ी ऊपर उठी होनी चाहिए। इस तरह की चेयर भी आपकी तरक्की के रास्ते खोलती है।